CELEX: 21999A1130(01)
Language: ro
Date: 1999-12-08 00:00:00
Title: Protocol privind chestiunile veterinare de completare a acordului între Comunitatea Europeană, pe de o parte, și guvernul Danemarcei și guvernul local al Insulelor Feroe, pe de altă parte

03/Volumul 29
            
            
               RO
            
            
               Jurnalul Ofícial al Uniunii Europene
            
            
               262
            
         21999A1130(01)
   
               L 305/26
            
            
               JURNALUL OFÍCIAL AL UNIUNII EUROPENE
            
            
               
            
         
      PROTOCOL PRIVIND CHESTIUNILE VETERINARE
   
   de completare a acordului între Comunitatea Europeană, pe de o parte, și guvernul Danemarcei și guvernul local al Insulelor Feroe, pe de altă parte
   COMUNITATEA EUROPEANĂ,
   pe de o parte, și
   GUVERNUL DANEMARCEI ȘI GUVERNUL LOCAL AL INSULELOR FEROE,
   pe de altă parte,
   având în vedere acordul între Comunitatea Europeană, pe de o parte, și guvernul Danemarcei și guvernul local al insulelor Feroe, pe de altă parte, semnat la Bruxelles la 6 decembrie 1996 (denumit în continuare „acord”),
   reamintind dorința lor de a consolida și extinde relațiile economice existente între Comunitatea Europeană și insulele Feroe și de a asigura, ținând cont de condițiile unei concurențe loiale, dezvoltarea armonioasă a schimburilor dintre părți,
   reamintind angajamentul părților de a aplica normele lor veterinare în mod nediscriminatoriu și de a nu introduce nici o măsură nouă care ar putea afecta negativ schimburile,
   reafirmând angajamentul lor de a respecta drepturile și obligațiile stabilite în cadrul acordului privind aplicarea măsurilor sanitare și fitosanitare ale Organizației Mondiale a Comerțului,
   dorind să facă în așa fel încât schimburile de animale vii și de produse animale între Comunitate și insulele Feroe să fie efectuate astfel încât să se protejeze sănătatea publică și sănătatea animală,
   
               (1)
            
            
               întrucât, în această privință, schimburile trebuie să se efectueze cu respectarea normelor comunitare în domeniul veterinar;
            
         
               (2)
            
            
               întrucât, în consecință, acordul trebuie să fie completat prin prezentul protocol,
            
         CONVIN CU PRIVIRE LA URMĂTOARELE DISPOZIȚII:
   Articolul 1
   Insulele Feroe se angajează să aplice norma comunitară din domeniul veterinar în următoarele domenii:
   
               I.
            
            
               măsurile de combatere/notificare a maladiilor;
            
         
               II.
            
            
               sănătatea animală: schimburi și introducere pe piață (cu excepția normei privind „țările terțe” prevăzute la punctul VI);
            
         
               III.
            
            
               măsurile de protecție a sănătății animale pentru produsele zoosanitare (cu excepția normei privind „țările terțe” prevăzute la punctul VI);
            
         
               IV.
            
            
               măsurile de protecție a sănătății publice: normele de introducere pe piață (cu excepția normei privind „țările terțe” prevăzute la punctul VI);
            
         
               V.
            
            
               hormoni, reziduuri, BST, zoonoze, deșeuri animale, alimente medicamentoase;
            
         
               VI.
            
            
               importurile din țări terțe;
            
         
               VII.
            
            
               controlul, identificarea animalelor, asistența reciprocă;
            
         
               VIII.
            
            
               zootehnie (inclusiv dispozițiile privind țările terțe);
            
         
               IX.
            
            
               bunăstarea animală;
            
         
               X.
            
            
               chestiunile instituționale.
            
         Articolul 2
   Lista dispozițiilor comunitare în domeniul veterinar care trebuie aplicate de insulele Feroe și condițiile privind aplicarea acestor dispoziții sunt stabilite de către comitetul mixt prevăzut la articolul 31 din acord.
   În cadrul comitetului mixt se creează un subgrup veterinar. Acesta examinează periodic evoluția legislației comunitare aplicabile insulelor Feroe. Dacă este necesar, subgrupul formulează recomandări pentru comitetul mixt, în vederea adaptării sau actualizării acestor dispoziții.
   Articolul 3
   Prezentul protocol este parte integrantă a acordului.
   Articolul 4
   Prezentul protocol este aprobat de către părțile contractante în conformitate cu procedurile lor proprii. Protocolul intră în vigoare în prima zi a lunii de după notificarea îndeplinirii procedurilor în cauză de către părțile contractante.
   Articolul 5
   Prezentul protocol este redactat în dublu exemplar, în limbile daneză, engleză, feroeză, finlandeză, franceză, germană, greacă, italiană, olandeză, portugheză, spaniolă și suedeză, fiecare dintre aceste texte fiind în egală măsură autentice.